വിഭാഗീയത: സിപിഎം ബ്രാഞ്ച് സമ്മേളനം നിര്ത്തിവച്ചു തലവടി: വിഭാഗീയതയെ തുടര്ന്ന് തലവടി നോര്ത്ത് ലോക്കല് കമ്മറ്റിയുടെ കീഴിലുള്ള നീരേറ്റുപുറം ബ്രാഞ്ച് സമ്മേളനം നിര്ത്തി വച്ചു. നിലവിലുള്ള ബ്രാഞ്ച് സെക്രട്ടറിയെ മാറ്റണമെന്നാവശ്യപ്പെട്ട് യുവ നേതൃത്വം രംഗത്തുവന്നതാണ് വിഭാഗീയതയില് എത്തിയത്. 13 അംഗങ്ങളാണ് പാര്ട്ടി സമ്മേളനത്തില് പങ്കെടുത്തത്. ജില്ല കമ്മിറ്റി അംഗം കെ.കെ. അശോകന് നിരീക്ഷകനായി എത്തിയിരുന്നു. ഏറെക്കാലമായി ബ്രാഞ്ച് സെക്രട്ടറിയായി തുടരുന്ന പ്രവര്ത്തകനെ മാറ്റി യുവാക്കള്ക്കു അവസരം നല്കണമെന്ന് യുവനേതൃനിര വാശിപിടിച്ചതോടെ സമ്മേളനം തെരഞ്ഞെടുപ്പിലേക്കെത്തി, പ്രശ്നം രൂക്ഷമായതോടെ ജില്ലാ കമ്മിറ്റി അംഗം അറിയിച്ചതിനെത്തുടര്ന്ന് സമ്മേളനം നിര്ത്തിവയ്ക്കാന് ജില്ലാ സെക്രട്ടറി നിര്ദേശം നല്കി. രാമങ്കരി പഞ്ചായത്തിലെ രണ്ടു ബ്രാഞ്ച് കമ്മിറ്റിയിലും സമാന സംഭവം ആവര്ത്തിച്ചതോടെ ഇവിടെയും ബ്രാഞ്ച് സമ്മേളനം നിര്ത്തിവച്ചിട്ടുണ്ട്. തലവടി നോര്ത്ത് ലോക്കല് കമ്മിറ്റി സമ്മേളനത്തിലും ഇതേ വിഷയം ഉന്നയിക്കാന് യുവതലമുറ രംഗത്തുണ്ട്.